เอสเอ็มอีแบงก์ได้ทุน600ล้านพร้อมเดินหน้า
อุ้มเอสเอ็มอีแบงก์โปะเพิ่มทุน 600 ล้านบาท
16 ก.ค. 2555

อุ้มเอสเอ็มอีแบงก์โปะเพิ่มทุน 600 ล้านบาท
นายนริศ ชัยสูตร อธิบดีกรมธนารักษ์ ประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) กล่าวว่า ขณะนี้กระทรวงการคลังอนุมัติเพิ่มทุนให้ธนาคาร 600 ล้านบาท จากที่ขอไป 3,000 ล้านบาท เพื่อให้ธนาคารขยายการปล่อยสินเชื่อมากขึ้น เนื่องจากที่ผ่านมาเงินกองทุนต่อสินทรัพย์เสี่ยงของธนาคารอยู่ที่ 7 เท่า ต่ำกว่าที่ธนาคารแห่งประเทศไทยกำหนดไว้ว่าต้องไม่ต่ำกว่า 8.5 เท่า
ทั้งนี้ หลายปีที่ผ่านมาเอสเอ็มอีแบงก์ปล่อยสินเชื่อจากนโยบายรัฐจำนวนมาก ทำให้เงินกองทุนของธนาคารอยู่ในระดับต่ำ
อย่างไรก็ตาม ขณะนี้ธนาคารอยู่ระหว่างแก้ไขปัญหาของธนาคาร ที่การปล่อยสินเชื่อขยายตัวลดลงจากเดือน เม.ย. 2555 มี 9.87 หมื่นล้านบาท ต่อมาในเดือน พ.ค. 2555 ยอดสินเชื่อเหลือ 9.84 หมื่นล้านบาท หนี้ที่ไม่ก่อให้เกิดรายได้เพิ่มขึ้นมาอยู่ที่ 1.76 หมื่นล้านบาท หรือ 17.95% และมีผลขาดทุนเพิ่มขึ้น โดย 5 เดือนมีผลขาดทุนถึง 900 ล้านบาท สาเหตุมาจากการกันสำรองหนี้สงสัยจะสูญ